b'\n_START_ARTICLE_\nNettportal\n_START_PARAGRAPH_\nEn nettportal (ogs\xc3\xa5 kalt webportal eller bare portal) er en type nettsted som sammenstiller lenker til andre nettsteder og informasjon fra flere kilder p\xc3\xa5 en ensartet m\xc3\xa5te. Portaler fungerer som en inngang til en rekke andre ressurser og sider innen et visst emneomr\xc3\xa5de eller rettet mot en spesielle brukergrupper. Webportaler har lite eget innhold, men gir henvisning til andre nettsteder eller henter innhold fra andre kilder. Portaler presenterer ofte informasjonselement i egne bokser som brukerne selv kan velge hvordan de vil vise, noe som gj\xc3\xb8r at portalteknologi gjerne brukes til organisasjoners intranett for \xc3\xa5 presentere relevant informasjon i et kontrollpaneloppsett brukerne kan tilpasse etter behov._NEWLINE_Portal var i perioden rundt dot com-boblen ved \xc3\xa5rtusenskiftet et moteord som vanligvis refererte til en nettside som var ment \xc3\xa5 fungere som startsiden brukerne skulle starte fra n\xc3\xa5r de logget p\xc3\xa5 nettet. Normalt inneholdt portaler lenker til popul\xc3\xa6re nettsteder og felt for s\xc3\xb8k i flere popul\xc3\xa6re s\xc3\xb8kemotorer gjerne sammen med p\xc3\xa5logging til brukerens webmail. Denne typen internettportaler gikk av moten tidlig p\xc3\xa5 2000-tallet, delvis fordi forbedringer i s\xc3\xb8k gjorde lenkesamlinger mindre nyttige. Men portalkonseptet fortsatte \xc3\xa5 v\xc3\xa6re nyttig i utviklingen av intranettportaler. Eksempler p\xc3\xa5 internettportaler som fortsatt er popul\xc3\xa6re er Yahoo og ABC Startsiden_NEWLINE_Teknologiselskaper lanserte ogs\xc3\xa5 ordet portal om en bestemt teknologi (\xc2\xabportlet\xc2\xbb) som gjerne ble brukt til \xc3\xa5 lage organisasjoners intranett. Denne betydningen lever videre ved at nettsteder som bruker portalteknologi omtales som portaler, selv om slike nettsteder kan v\xc3\xa6re sv\xc3\xa6rt forskjellig fra portaler som er lenkesamlinger. Intranett som har hovedvekt p\xc3\xa5 \xc3\xa5 integrere data for \xc3\xa5 vise data flere underliggende datasystemer benevnes gjerne som portaler. Siden mange intranett som er bygd med portalteknologi omtales de ofte som bedriftsportal eller lignende._NEWLINE_Etterhvert har mange tatt i bruk portal-ordet for \xc3\xa5 beskrive nettsteder som syndikerer innhold fra andre organisasjoner og som har som m\xc3\xa5l \xc3\xa5 v\xc3\xa6re en mellomstasjon for hjelpe brukere \xc3\xa5 finne fram til det de leter etter p\xc3\xa5 andre nettsteder. I denne betydningen er en portal ikke n\xc3\xb8dvendigvis ment \xc3\xa5 v\xc3\xa6re brukerens startside for ethvert bes\xc3\xb8k p\xc3\xa5 nettet. P\xc3\xa5 norsk brukes ordet portal, s\xc3\xa6rlig i av organisasjoner i offentlig sektor, noe upresist som synonym for nettsted. I denne upresise utvidede betydningen er portaler nettsteder som presenterer innhold som er innsamlet fra flere kilder. I en av forskriftene til domstolloven omtales systemet for elektronisk kommunikasjon mellom domstoler og advokater som \xc2\xabnettportal\xc2\xbb\n_START_SECTION_\nPortal i Wikipedia-sammenheng\n_START_PARAGRAPH_\nP\xc3\xa5 Wikipedia er portaler eller wikiportaler metasider eller \xc2\xabhovedsider\xc2\xbb for utvalgte emner. Eksempler p\xc3\xa5 portaler er Portal:Kunst, Portal:Arkeologi eller Portal:Progressiv_rock'